《瑞鹤仙 为陆颂尧陇梅图，次周清真韵》
清代·吴情帆

陇梅芳讯好，正梦断魂凝，疏香情色。年年惯行处，携尊俎、经醉情山曾客。

寻幽选胜，拚清狂、何计赚力。待归时、细写游踪浪迹，伴赏岑寂。

痴极。留连缃素，自怜偏向，蠹索余食。斜晖望远，黄歇浦，龙华陌。

怅荒台、鸦阵茫茫成叹息。宵窗还恼漏滴。尽无眠、欹枕憔悴，夜阑暗忆。